उजवाड ब्युरो, बेळगांव : बेळगांव-सांबरा रस्तो वेगीनच स पदरी जावंचो आसा. त्याखातीर जाय आशिल्लो निधी रोकडोच दितल्यांव, अशे पालकमंत्री गोविंद कारजोळ हांणी सांगले. सुवर्णसौध हांगा मंगळारा अंदूची पयली केडीपी बसका जाली. त्यावेळार पालकमंत्री उलयताले. बेळगाव-सांबरा रस्तो स पदरी करपाखातीर 112 कोटी तर चौ पदरी करपाखातीर 84 कोटी रुपयांची गरज आसा अशें तांणी सांगले.
ह्या वेळार वन आनी अन्न आनी नागरी पुरवठो मंत्री उमेश कत्ती, विधानसभेचे उपसभापती आनंद मामणी, जिल्होधिकारी नितेश पाटील, जिल्हा पंचायतीचे मुख्य कार्यकारी अधिकारी दर्शन एच.व्ही. आदी हजर आसले.
